২০২১ থেকে সুপ্রিম কোর্টে কোনও মহিলা বিচারপতি নিয়োগ হয়নি

ওয়েবডেস্ক: ২০২১ থেকে সুপ্রিম কোর্টে (Supreme Court) কোনও মহিলা বিচারপতি (Woman Judge) নিয়োগ করা হয়নি। এই পরিস্থিতিকে সামনে রেখে সুপ্রিম কোর্টের বার অ্যাসোসিয়েশন (Supreme Court Bar Association) (এসসিবিএ) (SCBA) কলেজিয়ামের (Collegium) কাছে মহিলা বিচারপতি নিয়োগের আবেদন রাখল। উচ্চ বিচার বিভাগে দীর্ঘ সময় ধরে মহিলা বিচারপতি নিয়োগ না করা নিয়ে উদ্বেগ প্রকাশ করছে এসসিবিএ।

এক পর্যবেক্ষণে এসসিবিএ জানিয়েছে, ২০২১ সাল থেকেই সুপ্রিম কোর্টে কোনও মহিলা বিচারপতি নিয়োগ করা হয়নি, বেঞ্চে মাত্র একজন মহিলা বিচারপতি রয়েছেন।

৩০ আগস্ট তারিখের একটি প্রস্তাবে SCBA আর উল্লেখ করেছে যে যে উত্তরাখণ্ড, ত্রিপুরা, মেঘালয় এবং মণিপুর সহ বেশ কয়েকটি হাইকোর্টে বর্তমানে কোনও মহিলা বিচারপতি  নেই। গোটা দেশে মধ্যে হাইকোর্টের প্রায় ১,১০০টি অনুমোদিত বিচারপতি পদের প্রায় ৬৭০টি পুরুষ এবং মাত্র ১০৩টি মহিলা পদে নিযুক্ত।

বার অ্যাসোসিয়েশন ক্ষোভ প্রকাশ করে জানিয়েছে সুপ্রিম কোর্টে সাম্প্রতিক নিয়োগের পর, বার বা বেঞ্চ থেকে কোনও মহিলাকে উন্নীত করা হয়নি।

আরও পড়ুন- হাতে সংবিধান নিয়ে বিহারে গর্জে উঠলেন রাহুল গান্ধী

SCBA সভাপতি বিকাশ সিং গত মে এবং জুলাইয়ের দিকে সুপ্রিম কোর্টে প্রধান বিচারপতিকে চিঠি লিখে উচ্চ বিচার বিভাগে মহিলাদের জন্য কমপক্ষে আনুপাতিক প্রতিনিধিত্বের প্রয়োজনীয়তার উপর জোর দিয়েছিলেন। অ্যাসোসিয়েশন বলেছে যে, বেঞ্চে বৃহত্তর লিঙ্গ ভারসাম্য কেবল ন্যায্য প্রতিনিধিত্বের জন্যই গুরুত্বপূর্ণ নয়। প্রস্তাবে সুপ্রিম কোর্টের প্রধান বিচারপতি এবং কলেজিয়ামকে সুপ্রিম কোর্ট এবং হাইকোর্ট উভয় ক্ষেত্রেই আরও বেশি সংখ্যক মহিলা বিচারপতি নিয়োগ এবং পদোন্নতির জন্য “জরুরি এবং যথাযথ বিবেচনা” করার আহ্বান জানিয়েছে।

দেখুন আরও খবর-