প্রধানমন্ত্রী আবাস যোজনায় দুর্নীতি, দিনহাটা পুরসভা সহ চেয়ারম্যানকে শোকজ হাইকোর্টের

কলকাতা: প্রধানমন্ত্রী আবাস যোজনার (Prime Minister Housing Scheme) টাকা নয়ছয় নিয়ে প্রশ্ন প্রধান বিচারপতির। দিনহাটা পুরসভা (Dinhata Municipality) ও তার চেয়ারম্যানকে (Chairman) শোকজ করল প্রধান বিচারপতির ডিভিশন বেঞ্চ (Division Bench of the Chief Justice)।

প্রধান বিচারপতি মামলার পর্যবেক্ষণে আবাস যোজনার সুবিধা দিতে অতিরিক্ত যে টাকা নিয়েছে পুরসভা এবং টাকা না দিতে পারায় যেভাবে নাম দেওয়া হয়েছে প্রাথমিকভাবে সেটা বেআইনি।

আরও পড়ুন: অবৈধ নির্মাণ ভেঙে ফেলার নির্দেশ হাইকোর্টের

মামলাকারীর অভিযোগ আবাস যোজনার টাকা যারা পাবেন, তাদের কাছ থেকে কুড়ি হাজার টাকা উন্নয়নের নামে চায় দিনহাটা পুরসভা। যারা সে টাকা দিতে পারেননি তাদের নাম বাদ দেওয়া হয়েছে।

যারা দিয়েছে, তিনবছরেও কাজ না হওয়ায় টাকা ফেরত চাইলে সেটাও দেওয়া হয়নি।

প্রধান বিচারপতি ওই স্কিমের সুবিধা যারা পান তারা দরিদ্র। টাকা না দিতে পারায় এভাবে নাম  বাদ দেওয়ায় সরাসরি প্রভাব পড়বে ওই স্কিমে।

২০২২ সালে অডিট হয়। অ্যাকাউন্টটেন্ট জেনারেল বলেছেন ওই টাকা সংগ্রহ বেআইনি। ৪৩৯.৪২ লাখ টাকা জমা রেখেছে পুরসভা। পুরসভার আইনজীবী অধিকাংশ পুরসভার ফান্ড নেই ওই টাকা দেওয়ার।

তাই ওই টাকা চাওয়া হয়েছে নিকটবর্তী রাস্তা, খাল ইত্যাদি বানানোর জন্য।

প্রধান বিচারপতি কিন্তু অডিট রিপোর্টে উল্লেখ এভাবে টাকা তোলা সম্পূর্ণ বেআইনি। অ্যাডিশনাল সলিসিটর জেনারেল অশোক চক্রবর্তী আবাস যোজনার টাকা রাস্তায় পরিবর্তীত হবে কীভাবে? আবেদনকারীর আইনজীবী নীলাঞ্জন বন্দ্যোপাধ্যায় , ১৮৭ জন বাদ পড়েছেন। একজন তপশিলি জাতির মানুষ সুবিধা পাননি। তিন বছরেও টাকা ফেরত আসেনি।  অডিট করে ২২ সালে ৪৩৯.৪২ লাখ টাকা সংগ্রহ করা হয়েছে বলে রিপোর্টে উল্লেখ করা হয়। হাইকোর্ট তার রায়ে পুরসভাকে শোকজ করেছে। সেইসঙ্গে আদালত  চেয়ারম্যানের বিরুদ্ধে কেন ব্যবস্থা নেওয়া হবে না? কেন তাকে ওই পদ থেকে সরানো হবে না উত্তর তলব করেছে।