অশান্ত যোগেশ চন্দ্র কলেজ, মামলা দায়ের, আগামীকাল শুনানির সম্ভাবনা

কলকাতা: ফের অশান্ত হল যোগেশ চন্দ্র কলেজ (Yogesh Chandra College) । ইস্যু সেই বহিরাগতদের অবাধ প্রবেশ। বহিরাগত অনুপ্রবেশ (External intrusion) আটকাতে হাইকোর্টে (High Court) মামলা দায়ের করলেন কলেজের এক ছাত্র (Collage Student)। ছাত্রদের আবেদন, কলেজে নিরাপত্তা, সিসিটিভি রাখতে হবে। বহিরাগত অনুপ্রবেশ আটকাতে হাইকোর্ট নির্দেশ দিক। মামলা করার অনুমতি দিল হাইকোর্ট। কলেজের এক ছাত্রের দায়ের করা মামলার ভিত্তিতে আগামীকাল শুনানি হাইকোর্টে।

উল্লেখ্য, গত মাসে সরস্বতী পুজো আর এবার দোল উৎসবে আগেই ফের সেই ‘বহিরাগত’ ইস্যুকে ঘিরে উত্তপ্ত হল যোগেশচন্দ্র কলেজ। অভিযোগ উঠেছিল, বহিরাগতরা ঢুকে কলেজের পুজো আটকাতে চাইছে। এই মামলায় হস্তক্ষেপ করতে হয়েছিল হাই কোর্টকে। পরিস্থিতির গুরুত্ব বুঝে হাই কোর্ট নির্দেশ দেয়, কলকাতা পুলিশের নজরদারিতে হবে কলেজের সরস্বতী পুজো। তাতেই সমস্যা মিটেছিল। এবার দোল উৎসবের আগে ফের অশান্তি হল বুধবার।

আরও পড়ুন: যাদবপুরের ঘটনায় পুলিশি তদন্তে হস্তক্ষেপ করল না হাইকোর্ট

এ দিন, কলেজে গভর্নিং বোর্ডের বৈঠক ছিল। সেই বৈঠকে উপস্থিত ছিলেন মালা রায়। পড়ুয়াদের একাংশের দাবি, ওই বৈঠকে উপস্থিত ছিলেন বহিরাগতরা। এর পরেই মালা রায়ের গাড়ির সামনে বিক্ষোভ দেখাতে থাকে শিক্ষার্থীদের একাংশ। অনেকে গাড়ির সামনে বসে পড়েন। বিক্ষোভ ঘিরে উত্তেজনা ছড়ায়। ছাত্রদের অভিযোগ, বহিরাগতদের অবাধ যাতায়াত চলেছে কলেজের মধ্যে। এমনকি ছাত্ররা একদম চিহ্নিত করে কারা এসে কলেজের মধ্যে হুজ্জুতি করছে।