প্রাথমিকে ৩২ হাজার চাকরি বাতিল মামলার দ্রুত শুনানির আবেদন হাইকোর্টে

ওয়েবডেস্ক: প্রাথমিকের ৩২ হাজার চাকরি বাতিল মামলার (primary job cancellation cases) দ্রুত শুনানির (Urgent Hearing) জন্য আবেদন করা হল হাইকোর্টে (High Court)। বিচারপতি তপোব্রত চক্রবর্তী ও বিচারপতি ঋতব্রত মিত্রের ডিভিশন বেঞ্চে মামলাটি দ্রুত শোনার আবেদন করা হয় মামলার একাংশের তরফে। তাদের বক্তব্য, এই মামলায় অন্তর্বর্তী নির্দেশ রয়েছে। তার ফলে ক্ষতিগ্রস্থ হচ্ছেন তাঁরা। তাই দ্রুত শুনানির ব্যবস্থার দাবি জানানো হয়।

বিচারপতি তপোব্রত চক্রবর্তীর বক্তব্য, মামলার বাকি সব পক্ষকে নোটিস দিতে হবে। একইসঙ্গে মামলার বাকি সব পক্ষকে এসে শুনানির দিন ঠিক করার জন্য আবেদন করতে হবে। না হলে একপক্ষের আবেদন শুনে আদালত শুনানির দিন ঠিক করলে তাতে নির্দিষ্ট দিনে শুনানি নাও হতে পারে।

আরও পড়ুন: ‘প্রধানমন্ত্রীকে বলব ওকে কন্ট্রোল করুন’, কার কথা বললেন মমতা?

আদালতের পরামর্শে বৃহস্পতিবার সব পক্ষকে নিয়ে ওই ডিভিশন বেঞ্চে দ্রুত শুনানির আবেদন করার কথা মামলাকারীদের।

প্রসঙ্গত, এই মামলা এত দিন বিচারপতি সৌমেন সেনের ডিভিশন বেঞ্চে শুনানির জন্য ছিল। সিঙ্গেল বেঞ্চ ৩২ হাজার নিয়োগ বেআইনি চিহ্নিত করে বাতিল করার পর প্রথমে বিচারপতি সুব্রত তালুকদারের ডিভিশন বেঞ্চে সেই নির্দেশ স্থগিত হয়। পরে বিচারপতি সেন সেই স্থগিতাদেশের মেয়াদ বারণ। শেষ পর্যন্ত অবশ্য বিচারপতি সেন এই মামলা থেকে সড়ে দাঁড়ানোয় মামলা তখন গেল বিচারপতি তপোব্রত চক্রবর্তীর ডিভিশন বেঞ্চে।

দেখুন অন্য খবর-