বৃষ্টির কারণে ইডেন থেকে সরে ছিল ম্যাচ, অহমদাবাদে বৃষ্টির জন্য দেরি শুরু খেলা, ক্ষুব্ধ অরূপ

কলকাতা: বৃষ্টির কারণ দেখিয়ে ইডেন থেকে আইপিএলের প্লে অফ এবং ফাইনাল সরিয়ে নিয়ে যাওয়ার হয়েছে। রবিবার সেই বৃষ্টির জন্যই এখনও শুরু করা গেল না পঞ্জাব কিংস বনাম মুম্বই ইন্ডিয়ান্স ম্যাচ (Punjab Kings vs Mumbai Indians match)। অহমদাবাদে বৃষ্টির (Ahmedabad Rain IPL Match Delayed) জন্যই খেলা শুরু ১৩৫ মিনিট পর। সেই দিকে থেকে দেখলে যে বৃষ্টির আশঙ্কায় ইডেন থেকে ম্যাচ সরেছিল, রবিবার কলকাতায় সকাল থেকে রাতে পর্যন্ত বৃষ্টি হল না। এই ঘটনায় এড়ানো গেল না রাজনীতির প্রশ্নও। ঘটনায় রীতিমত ক্ষুব্ধ পশ্চিমবঙ্গের ক্রীড়ামন্ত্রী অরূপ বিশ্বাস (Arup Biswas)।

চলতি বছরের আইপিএলের কোয়ালিফায়ার ২ এবং ফাইনাল হওয়ার কথা ছিল ইডেনে। কিন্তু ভারত-পাকিস্তান সংঘাতের কারণে আইপিএল এক সপ্তাহের জন্য বন্ধ ছিল। প্রতিযোগিতা এক সপ্তাহের জন্য পিছিয়ে যেতেই বদলে যায় সূচি। কোয়ালিফায়ার ২ এবং ফাইনাল ইডেন থেকে সরিয়ে নিয়ে যাওয়া হয়েছে অহমদাবাদে। বোর্ডের তরফে বলা হয়েছিল কলকাতায় জুনের প্রথম সপ্তাহে বৃষ্টির সম্ভাবনা রয়েছে। সেই কারণে ইডেন থেকে ম্যাচ সরিয়ে নিয়ে যাওয়া হয়েছে। অনেকের মতে বৃষ্টি নয়, আসল কারণ রাজনীতি। প্রশ্ন উঠেছিল বৃষ্টির জন্য ম্যাচ সরতে হলে আমেদাবাদকে কেন বাছা হল। আইপিএল ফাইনাল স্থানান্তরণের নেপথ্যে মমতা বন্দ্যোপাধ্যায় বনাম নরেন্দ্র মোদি রাজনীতির লড়াইও ভূমিকা নিয়েছে। রবিবার ম্যাচের সময় বৃষ্টি শুরু হতেই ক্রীড়ামন্ত্রী অরূপ বিশ্বাসও ক্ষোভ প্রকাশ করলেন।

আরও পড়ুন: প্যারিসে চ্যাম্পিয়নস লিগ জেতার আনন্দ নিমিষেই বদলে গেল!

রবিবার রাতের দিকে এক বিবৃতিতে অরূপ বলেছেন, “আমি আগেই সাংবাদিক বৈঠকে জানিয়েছিলাম, ইডেন থেকে প্লে অফ এবং ফাইনাল সরিয়ে নিয়ে যাওয়ার পেছনে রাজনৈতিক উদ্দেশ্য রয়েছে। এদিন এই বিষয়টি আরও স্পষ্ট হয়ে গেল। বিসিসিআই ও আইপিএলের গভর্নিং বডি যে স্যাটেলাইটের থ্রু দিয়ে আবহাওয়াবিদ হয়ে বলেছিল এই সময় কলকাতয় বৃষ্টি হওয়ার সম্ভাবনা রয়েছে সেই কারণে ইডেন থেকে প্লে অফ ও ফাইনাল ম্যাচ সরিয়ে নেওয়া হলো গুজরাটে, সেই স্যাটেলাইট যে আবহাওয়া সংক্রান্ত বিষয় নয় রাজনৈতিক সংক্রান্ত বিষয়ে প্রভাবিত হয়ে এই রিপোর্ট দিয়েছিল তা এদিনে পরিষ্কার বোঝা গেল। সম্পূর্ণ রাজনৈতিক কারণে কলকাতার ক্রিকেটপ্রেমীরা যে বঞ্চিত হলেন তা আজ স্পষ্ট হয়ে গেল। যে স্যাটেলাইটের মাধ্যমে আজ কলকাতায় বৃষ্টি হওয়ার সম্ভাবনা ছিল বলে রিপোর্ট দেওয়া হয়েছিল, সেই স্যাটেলাইট ধরতেই পারল না যে আজ নরেন্দ্র মোদি স্টেডিয়ামেও বৃষ্টি হতে পারে। কারণটা কোনওভাবেই আবহাওয়া সংক্রান্ত নয়,পুরোটাই রাজনৈতিক উদ্দেশ্যপ্রণোদিত ও বাংলাকে বঞ্চনা করার লক্ষ্য নিয়ে করা, তা আরও একবার সকলে বুঝতে পারল।

অন্য খবর খবর